ms en en en en id en en fr ms ca id en en en id en en fr ms ca ms ms id id ms ms id id zh id ms id ms ms ms ms ms ms id eo ms id id id id id id id id id id id ms id ms id ms id id id ms id fr id id id id ms id id id id id ms ms id id id ms id ms id ms id ms id ms ms id ms id id ms id fr id ca id ms ms ms ms id en de en en nl en en en id id en id it id it id it en ms id en hbs_lat en id en en en id id en de en ms en mg en id en en en id en en en en fa en en en en en en es en en ms en fr en en en en en id en en
Ibrah Kisah Dzulqarnain: Tadabbur Sebuah Urus Tadbir Mithali – Saifulislam.Com
Thursday , September 1 2022
Alhamdulillah, siri Ibrah Surah al-Kahf sudah selesai di semua lokasi. Siri ditutup dengan rumusan Ibrah Kisah Dzulqarnain, bermula daripada ayat 83 hingga 98.Sebagaimana sinonimnya Surah al-Kahf dengan fitnah Dajjal, serta mekanisme perlindungan membabitkan sistem kepercayaan, sistem fikir dan lihat serta sistem nilai, kisah Dzulqarnain menunjukkan bahawa, cabaran halus itu bukan hanya menjadi ancaman di peringkat individu, malah turut membabitkan kumpulan dan sistem.
Kisah Dzulqarnain membentangkan modul urus tadbir yang berasaskan kepada kepercayaan, cara fikir dan lihat, serta sistem nilai yang luhur menurut kehendak Allah SWT. Berikut adalah ringkasan isi kandungannya:
Kisah Dzulqarnain adalah bukti kebenaran Nubuwwah Muhammad sallallaahu alayhi wa sallam.
Keterangan kisah terbatas, kerana fokus utama bukan perincian kisah, tetapi ibrah yang bersifat sistemik di dalamnya.
Kedudukan Dzulqarnain kukuh dalam pentadbirannya di atas muka bumi, dan yang memberikan kekukuhan itu adalah Allah.
Kuasa dipegang dalam kerangka ia sebagai amanah Allah.
Ia menjadi rujukan kendali diri pemerintah, serta dasar pemerintahannya, namun tidak mengkuduskan keputusan-keputusan yang dibuat.
Allah, bukan sahaja memberi kuasa dan kedudukan yang kukuh kepada Dzulqarnain, tetapi turut mengurniakan keperluan dan kemudahan untuk pentadbirannya sukses. Ia membabitkan ilmu, tanah air, tenaga manusia, dan bahasa
Dzulqarnain bukan sahaja menerima kurniaan Allah untuk menjayakan pemerintahannya, malah beliau juga memanfaatkan kemudahan itu sebaik mungkin.
Misi ke Barat, Dzulqarnain bertemu kaum yang menjadi tanggungjawab untuk beliau uruskan.
Allah mengilhamkan kepada Dzulqarnain, kaedah beliau bermuamalah dengan mereka.
Dzulqarnain diuji, sama ada beliau menyeksa dan menghukum mereka, atau bermuamalah dengan baik.
Dzulqarnain tidak memeritkan kaum itu berasaskan apa yang bukan pilihan mereka. Dzulqarnain tidak menilai kaum tersebut berdasarkan bangsa dan keturunan.
Dzulqarnain memeritkan kaum itu berdasarkan perlakuan yang mereka sendiri memilih untuk lakukan.
Dzulqarnain mengancam menghukum mereka yang zalim.
Dzulqarnain tidak mengancam menghukum mereka hanya kerana mereka kufur. Iman tidak boleh dipaksa. Namun kezaliman, adalah pilihan, dan menjadi asas hukuman.
Dzulqarnain bukan hanya melaksanakan tanggungjawabnya menghukum, malah mengingatkan kaumnya bahawa mereka juga berhadapan dengan hukuman Allah di Akhirat.
Hukuman itu bersifat ‘nukra’, yakni sesuatu yang haq di sisi Allah, walaupun dipandang batil oleh manusia.
Dzulqarnain memuliakan kaumnya yang beriman. Iman diberi penghargaan. Kufur tidak menjadi asas dihukum dengan hukuman.
Bukan sekadar iman, tetapi juga perbuatan-perbuatan yang baik, turut dimerit dengan ganjaran yang baik.
Dzulqarnain memerit kaumnya, berdasarkan apa yang kaum itu buat dan tidak buat. Ia berkaitan dengan prestasi. Bukan perkauman, perkumpulan dan yang seumpama dengannya.
Dzulqarnain sebagai pemerintah juga berjanji untuk memberikan kaumnya kerja-kerja atau tugasan yang sesuai dengan keupayaan kaumnya, dan tidak dibebankan dengan pekerjaan yang di luar kemampuan mereka.
Dzulqarnain meneruskan agendanya melakukan apa yang sepatutnya dilakukan.
Dzulqarnain melaksanakan polisinya yang sama ke atas kaum Timur ini pula.
Kaum Timur ini sangat transparent. Sama ada mereka sangat primitif tidak berpakaian (tiada perlindungan), atau duduk di kawasan yang sangat terdedah seperti savanna tanpa bukit bukau, pokok dan sebarang teduhan.
Allah menegaskan, walaupun kaum itu amat terbuka, jelas, seperti tiada apa-apa yang tidak diketahui tentang mereka, akhirnya Allah jua tetap Tuhan yang Maha Meliputi pengetahuannya tentang kaum tersebut.
Peringatan agar pemerintah tidak tertipu oleh penguasaannya.
Dzulqarnain meneruskan agendanya melakukan apa yang sepatutnya dilakukan.
Pengembaraan terpenting Dzulqarnain, ke Utara.
Kaum Utara tinggal di sebuah lembah antara dua tebing besar. Berkemungkinan Lembah Daryal (tidak perlu dimuktamadkan)
Kaum Utara disifatkan sebagai kaum yang amat terpencil, bahasanya hampir-hampir tidak dapat difahami oleh Dzulqarnain dan kerajaannya.
Tidak menguasai bahasa kaum yang hendak ditadbir atau dikuasai adalah satu kekangan yang signifikan.
Dzulqarnain mengatasi masalah bahasa untuk berkomunikasi
Kaum tersebut disifatkan oleh al-Quran sebagai kaum yang:
Berjiran dengan kaum yang barbarik lagi perosak yakni Yakjuj dan Makjuj
Tetapi tidak mempunyai kesedaran untuk mempertahankan tanah air sendiri
Menawarkan harta mereka kepada Dzulqarnain untuk membina tembok untuk mereka
Sheikh Solah Abd al-Fattah al-Khalidi merumuskan sikap kaum ini banyak persamaannya dengan kaum Arab semasa, ada harta tiada jati diri.
Atas faktor yang sama, al-Marhum Profesor Necmettin Erbakan semasa menggerakkan gagasan ekonomi D8, menolak pembabitan negara-negara Arab dalam projek tersebut, kecuali Mesir, untuk kepentingan pelajar Turki di Al-Azhar.
Tawaran kaum tersebut menguji integriti Dzulqarnain pada sistem nilainya
Dzulqarnain menolak tawaran kaum Utara
Kuasa politik dan pengaruh bukan peluang untuk membina kekayaan dan kepentingan peribadi.
Dzulqarnain menegaskan bahawa apa yang beliau sudah dapat dalam rezekinya yang Allah berikan, adalah lebih utama.
Melihat politik berorientasikan perkhidmatan, dan bukannya peluang mengaut keuntungan, sangat kritikal.
Pertukaran kepemimpinan negara hendaklah pertukaran antara satu pihak dengan satu pihak lagi yang lebih layak. Bukannya pertukaran yang membabitkan satu pihak yang bakal kehilangan kepentingan diri.
Apabila membabitkan kepentingan diri, politik menjadi kotor dan berbahaya kepada masyarakat.
Dzulqarnain lebih mementingkan tanggungjawabnya untuk memperkasakan kaum tersebut (empowerment).
Beliau menolak tawaran harta, tetapi menerima cadangan projek pembinaan tembok mega, dengan syarat kaum itu menyertai pembinaannya.
Dzulqarnain mahu menjadikan projek itu sebagai cara beliau mengubah jati diri kaum Utara.
Boleh dicontohkan dengan tindakan pemerintah UAE yang menggandingkan tenaga pakar luar bersama rakyat tempatan bagi posisi-posisi penting, sebagai langkah pemindahan kepakaran. Ekspatriat luar akan meninggalkan tanah air, penduduk tempatan perlu mengambil alih tanggungjawab dan meneruskan usaha membangunkan negara.
Projek dilakukan dengan teknologi tinggi.
Dzulqarnain mengepalai projek tersebut.
Beliau menggabungkan besi dan tembaga untuk mengukuhkan binaan tembok mega berkenaan.
Dzulqarnain memberikan demonstrasi bagaimana teknologi kejuruteraan yang tinggi, merupakan salah satu komponen penting untuk melaksanakan misinya.
Kukuhnya tembok yang dibina, disifatkan sulit bagi Yakjuj dan Makjuj memanjatnya, apatah lagi untuk menembusi tembok tersebut.
Dzulqarnain tidak mengambil ‘kredit’ atas kejayaan projek mega itu.
Beliau memulangkan kejayaan tersebut kepada Allah, bahawa ia adalah “rahmat daripada Allah”.
Sentiasa memelihara hubungkait projek, polisi dan kejayaan dengan Allah, menjauhkan mazhab materialisme yang menjadi fitnah Dajjal.
Walaupun binaan tembok itu amat kukuh, ia juga mempunyai ajal, dan akan musnah.
Kemusnahan tembok itu merupakan sesuatu yang pasti, di dalam ketentuan Allah dan ketentuan Allah itu Benar.
Semoga kisah Dzulqarnain ini, menjadi panduan kepada kita semua pada mengusahakan sebuah urus tadbir negara yang berada di atas sistem kepercayaan, pandangan hidup dan sistem nilai yang benar, ameen.
HASRIZAL @ 43000 BSP
Previous ARTIKEL 2005: Al-Ghazzali Sasaran Liberalisasi Agama
Next Santuni Anak Muda Dengan Islam
Beragama Dengan Akal Yang Sakit
Aidiladha: Kisah Cinta Terhangat Lagi Tertinggi
Naskhah Baru: Setia Dengan Kebenaran
Meninjau Eropah: Beragama Tanpa Tuhan
“Hidup ibn Sedar… jumpa Tuhan tak jumpa agama”, itu terjemahan ringkas saya terhadap kisah seorang …
14/04/2013 at 4:11 PM
alhamdulillah… terima kasih ustaz untuk point kisah Zulkarnain.. selamani baca tak delah faham sampai begini sekali… dari sudut politik, pengurusan dan sebagainya… 🙂
17/04/2013 at 12:26 PM
A95:10 – banyak negara yang mengamalkan pendekatan ini pd peringkat permulaan sesuatu projek. ccelcom sekitar 1997-1999 menggunakan khidmat ekspetrait dari negar uncle sam utk mendaptkan konsultasi keatas network 2G & 3G GSM ketika itu. kami berpeluang berkerja sama-sma, memahami & ‘menceduk’ ilmu mereka yang akhirnya keseluruhan network bertambah baik dan jumlah pengguna meningkat.
diperingkat individu saya berjaya melonjakkan pengetahuan dan membolehkan saya menyumbang khidmat ke beberapa negara luar termasuklah UAE & KSA tahun 2008-2012….
22/04/2013 at 9:47 AM
Salam ustaz.. Boleh ustaz adakan satu penulisan berkaitan dgn apakah itu aqidah secara menyeluruh?
26/04/2013 at 12:30 PM
apabila Al Quran & ibrah di dalamnya dijadikan panduan, sememangnya menghasilkan sesuatu yg sgt berkualiti… Alhamdulillah
14/06/2013 at 9:35 AM
Salam. Bila DVD ibrah zulqarnain, pemilik dua kebun, musa dan khidir nak keluar. Tak sabar nak bertadabbur. Tq
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved